!!1!! વાત્સલ્ય ભાવ:–વ્રજભૂમિ સર્વ મંગલોમાં પણ મંગલ છે. આ ભૂતલ પર શ્રીનંદરાયજી અને યશોદાજીના નામનું ઉચ્ચારણ કરવું તે પણ મંગલરૂપ છે. એમની સુંદર ગોદમાં જેમનું લાલન પાલન સુંદર રીતે થઈ રહ્યું છે એવા શ્રીઠાકોરજી પણ મંગલરૂપ છે. !!2!! સખ્યભાવ:–શ્રી સ્વામિનીજી અને શ્રીઠાકોરજીના નામ તો સમગ્ર વેદના સારભૂત છે.વિરહાતુર નિજભક્તોનાઅંત:કરણનો તાપ તે દૂર કરે છે . તેથી તેનો ધ્વનિ મંગલરૂપ છે .ગોપીજનો ,ગોવાળિયાઓ , ગાયોના ઘણ , હરણીઓના ટોળા વગેરેના હૃદયમાં ઉછળતો ભગવદ અનુપમ હોઈ મંગલોના સાગરો લઇ આવનાર છે. II3II માધુર્યભાવ :–>મંદમંદ હાસ્યવાળી શ્રી ઠાકોરજીની દ્રષ્ટિ અને વાણી આ બન્ને મંગલરૂપ છે. આપ જ્યારે બોલોછો ત્યારે આપની ઉન્નત એવી અણીયાળી નાસિકા પર બિરાજતા લટકત મોતીની ગતિ શોભાયમાન લાગે છે તે પણ મંગલરૂપ છે. આપ જ્યારે વેણુનાદ કરો છો ત્યારે વેણુના છિદ્રો પર આપની કોમળ આંગળીઓ ફરે છે તેને લીધે એટલો બધો મધુર નાદ થાય છે કે તેનાથી મુગ્ધ બનેલ વૃંદાવનમાં જન્મેલા મનુષ્યો ,પશુઓ, પંખીઓ પણ મંગલરૂપ બની જાય છે. II4II દાસ્યભાવ :–>મંદગતિવાળાંસુંદરતાથી વિહરતાં રાસમાં રહ્યાં હતાં તે ગોપીજનો એવું ગાન કરે છે કે “અમારું સર્વસ્વ પ્રભુનું છે , બધું અમારા સ્વામીનું છે.” એટલે તે પણ મંગલરૂપ છે. હે ગોવર્ધનધર પ્રભુ આપનો હંમેશા જય થાઓ જય થાઓ આપને શરણે આવેલાં અમે ગોપીજનો છીએ આપ અંગીકાર કરો.